b'\n_START_ARTICLE_\nIntersticijski atom\n_START_SECTION_\nLastni intersticijski ali vrivni atom\n_START_PARAGRAPH_\nPrazni prostori med atomi, ki so v idealni kristalni mre\xc5\xbei nezasedeni: vrzeli ali intersticije, so dosti manj\xc5\xa1i od osnovnih atomov. Zato lastni intersticijski atom mo\xc4\x8dno popa\xc4\x8di kristalno mre\xc5\xbeo v svoji okolici. Posledi\xc4\x8dno je aktivacijska energija za nastanek lastnega intersticijskega atoma zelo veliko in v kovinah je v ravnote\xc5\xbeju zelo malo lastnih intersticijskih atomov. Mnogo ve\xc4\x8d lastnih intersticijskih atomov lahko ustvarimo, \xc4\x8de kovine in tudi druge snovi obstreljujemo s hitrimi ioni ali nevtroni, nastajajo pa tudi pri plasti\xc4\x8dni deformaciji. Vendar so ti intersticijski atomi neravnote\xc5\xbeni, zato jih odpravimo, \xc4\x8de \xc5\xbearimo materiale pri temperaturah, ko je difuzija dovolj velika._NEWLINE_V bolj odprtih kristalnih strukturah nekovinskih kristalov je tudi ravnote\xc5\xbena koncentracija lastnih intersticijskih atomov precej velika.'